### Resumé

Vejle Kommune er vært for DGI Landsstævne i dagene 3.-6. juli 2025. Landsstævnet er mødested for fællesskab og livsglæde, hvor ca. 25.000 deltagere og lige så mange gæster slår sig ned i byen og nærmeste omegn. Centrum for stævnets idrætsudøvelse bliver primært i området Ny Martin Mathiasen vest for Rosborg Gymnasium, og i bycentrum etableres festivalzoner m.m.

Erhvervsliv, institutioner, foreninger og private borgere inviteres til at deltage i festligholdelsen af Landsstævnet 2025. Det kan fx være i form af citydressing, skiltning, bannere og lignende i [adresse] farver på såvel kommunale som privatejede områder.

Der er derfor behov for en stillingtagen til opsætning af skilte, bannere mv. primært i Vejle by i en periode op til og under selve afviklingen af Landsstævnet med hensyntagen til gældende regler.

Teknisk Udvalg godkendte på møde 14. december 2021, sag 286, et tilsvarende set-up i forbindelse med afviklingen af [adresse].

### Sagsfremstilling

Vejle Kommune er vært for DGI Landsstævne 2025, der afvikles i dagene 3.-6. juli 2025. Der forventes ca. 25.000 deltagere og lige så mange øvrige gæster til Landsstævnet.

[adresse] bestyrelse vedtog 19. april 2023 [adresse] kernefortælling, som efterfølgende er udmøntet i tre strategiske indsatser:

* Det gode værtskab
* Ny Rosborg - [adresse] nye bæredygtige bydel (og bæredygtige indsatser)
* Aktive fællesskaber for alle

Alle aktiviteter i forbindelse med Landsstævnet knytter sig til de strategiske indsatser, som dermed udgør den fælles paraply, som Landsstævnet planlægges og afvikles under.

Fra mandag den 30. juni 2025 indleder ca. 6.000 efterskoleelever og lærere deres landsstævneophold i Vejle. Udvikling og planlægning af Landsstævnet foregår i et tæt samarbejde mellem DGI og Vejle Kommune. Der indgås officielle partnerskaber med lokale partnere, herunder fx [adresse], DGI Huset og [adresse], der deltager i [adresse] planlægning.

Landsstævnet 2025 bliver mødested for fællesskaber og livsglæde. Det er ambitionen at skabe et Landsstævne, der bliver husket af deltagere, byens borgere, foreninger, det lokale erhvervsliv m.fl. som en enestående begivenhed.

Landsstævneaktiviteterne vil primært finde sted i Vejle by og i [adresse], der er placeret langs [adresse] i området vest for Rosborg Gymnasium, hvorfra en forbindelsesvej, [adresse], fører ind til bycentrum, hvor der bl.a. vil blive indrettet festivalzoner i [adresse] og Arne Andreasen.

Særligt [adresse] er [adresse] udstillingsvindue, hvor citydressing og atmosfære er en essentiel del af oplevelsen på strækningen.

Der vil også være aktivitet decentralt, fx på fodboldstadion i [adresse], ved [adresse] i [adresse] og Skydebane [adresse] i [adresse].

Der ønskes en tydelig markering af Landsstævnet i bybilledet og decentralt, fx i form af citydressing, skiltning, der viser vej, bannere m.m.

Det forventes, at markeringen i bybilledet primært vil blive synligt i op til nogle måneder før afviklingen. Enkelte større begivenheder frem mod 2025 - fx d. 3. juli 2024, hvor der er ét år til Landsstævnet – ventes også at blive markeret med synlighed i bybilledet.

I midtbyen regulerer lokalplan nr. 1000 blandt andet skiltning og bannere på bygninger, og gågaderegulativet regulerer brugen af gader og pladser. Langs indfaldsvejene regulerer lokalplan nr. 142 skiltning, bannere, mv. Uden for byen i det åbne land angiver Naturbeskyttelsesloven et generelt forbud mod skiltning, bannere og lignende – undtaget er dog plakater, bannere mv. i forbindelse med valg. Herudover må skiltning, bannere mv. ikke være til gene eller fare for trafikken, indeholde stødende indhold, ligesom sædvanlige hensyn til tilgængelighed og beredskab skal iagttages.

Landsstævnet afvikles i dagene 3.-6. juli 2025. Det må forventes, at bannere, skilte m.v. nedtages umiddelbart efter den 6. juli 2025.

Forvaltningen vurderer samlet, at Landsstævnet 2025 er en helt særlig begivenhed, hvorfor der bør gives vide muligheder og kun få begrænsninger i forhold til at deltage i markering og festligholdelse af begivenheden, så længe det ikke er til gene eller fare for trafikken og sædvanlige hensyn til tilgængelighed og beredskab iagttages.

Hvis det i konkrete tilfælde vurderes nødvendigt at dispensere fx fra lokalplan nr. 1.000, kan der gives en midlertidig dispensation til [adresse] centrale arrangører (DGI og Vejle Kommune) samt kommercielle aktører, borgere og foreninger.

Efter 1. august 2025 kan forvaltningen nedtage bannere, skilte m.v. på offentlige arealer for ejers regning. Tilsvarende vil forvaltningen kunne sende påbud om fjernelse af bannere, skilte m.v. andre steder, hvor det ikke er fjernet, og det er i strid med lokalplan eller andet.

Teknisk Udvalg godkendte på møde 14. december 2021, sag 286, et tilsvarende set-up i forbindelse med afviklingen af [adresse].

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** forvaltningen bemyndiges til at understøtte markeringen og festligholdelse af DGI Landsstævne i perioden primo maj 2025 til medio juli 2025 under hensyntagen til fremkommelighed, trafiksikkerhed, tilgængelighed og beredskab mv., og

**at** forvaltningen efter den 1. august 2025 på offentlige arealer nedtager bannere, skilte m.v. på offentlige arealer, og varsler påbud om fjernelse andre steder, hvor det er i strid med lokalplan eller andet.

### Beslutning

Godkendt.

Lennarth Jeppesen var fraværende.